text: Bombetrussel mod vestjysk skole – alle blev evakueret
  10 marts 2016 kl. 13.42
  Urbanskolen i Esbjerg har modtaget et telefonopkald med en bombetrussel.
  Klokken 13.55 modtog Syd- og Sønderjyllands Politi anmeldelse om en bombe på Urbanskolen på Søndervang 18 i Esbjerg.
  Politiet er lige nu i gang med at undersøge skolen, og derfor er skolen afspærret.
  Det afspærrede område er begrænset af Baggesens Allé, Skolebakken, Randersvej og Jernevej.
  Borgere i området rådes til at følge politiets anvisninger.
  Da bombetruslen kom, blev alle på skolen evakueret til boldbanen. Derefter blev alle elever kørt med bus til Rørkjærhallen, hvor forældre kunne henvende sig. Politiet tog imod eleverne i hallen.
  En af de berørte elever er Sia. Hun blev hentet af mor Amina Hansen:
  - Hun er lidt rystet, men jeg tror hun er okay, sagde Amina Hansen til TV SYD, da hun hentede sin datter.
  Alle de evakuerede børn fra Urbanskolen er nu afhentet af deres forældre.
  Bombehunde er kommet frem til skolen, bomberydderne er på vej i tøjet - og nu går de igang med at få søgt skolen grundigt igennem.
  Politiet oplyste torsdag eftermiddag klokken 16.44, at det vil tage adskillige timer før skolen er afsøgt.
  
  Alle de evakuerede børn fra Urbanskolen på Søndervangen i Esbjerg er nu afhentet af deres forældre #politidk
  
  I forb. m. bombetrussel er et område begrænset af Baggesens Alle, Skolebakken, Randersvej og Jernevej i Esbjerg afspærret #politidk
  
  Til forældre: Alle elever vil i busser blive bragt til Rørkjærhallen. Her kan forældre henvende sig #politidk
  
  Urbanskole, Søndervangen 18 i Esbjerg har telefonisk modtaget en bombetrussel. Alle på skolen er evakueret til boldbanen #politidk
  
  